ประกาศคณะกรรมการกํากับตลาดทุนที่ ทจ. 68/2561เรื่อง การขออนุญาตและการอนุญาตให้ออกและเสนอขาย หุ้นกู้ที่มีอนุพันธ์แฝง(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้ยกเลิกความในข้อ 10/1 แห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 44/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง (ฉบับที่ 2) ลงวันที่ 12 ตุลาคม พ.ศ. 2559 และให้ใช้ความต่อไปนี้แทน"ข้อ 10/1 ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยดังต่อไปนี้ สํานักงานอาจสั่งระงับการเสนอขายหุ้นกู้ที่มีอนุพันธ์แฝงไว้ก่อนหรือสั่งเพิกถอนการอนุญาตให้เสนอขายหุ้นกู้ที่มีอนุพันธ์แฝงที่ได้รับอนุญาตจากสํานักงานตามข้อ 23 ได้(1) บริษัทที่จะออกหรือเสนอขายหุ้นกู้ที่มีอนุพันธ์แฝงมีข้อบกพร่องหรือมีความไม่เหมาะสมเกี่ยวกับการปฏิบัติตามเงื่อนไขภายหลังการอนุญาตให้เสนอขายหุ้นกู้ที่มีอนุพันธ์แฝง หรือจะไม่สามารถปฏิบัติตามประกาศนี้ได้(2) การเสนอขายหุ้นกู้ที่มีอนุพันธ์แฝงอาจก่อให้เกิดความเสียหายต่อผู้ลงทุน หรืออาจทําให้ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องเพียงพอประกอบการตัดสินใจลงทุน(3) บริษัทที่จะออกหรือเสนอขายหุ้นกู้ที่มีอนุพันธ์แฝงซึ่งเป็นสถาบันการเงินตามข้อ 23(2) ที่มีลักษณะใดลักษณะหนึ่งดังนี้ (ก) อยู่ระหว่างถูกจํากัดหรือพักการประกอบธุรกิจโดยทางการหรือหน่วยงานที่มีอํานาจกํากับดูแลการประกอบธุรกิจของสถาบันการเงิน(ข) มีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ระหว่างประสบปัญหาทางการเงิน"ข้อ 2 ให้ยกเลิกความใน (2) (3) และ (4) ของข้อ 16 แห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 และให้ใช้ความต่อไปนี้แทน"(2) หุ้นที่เป็นองค์ประกอบของดัชนีหลักทรัพย์ SET 100 ของตลาดหลักทรัพย์ โดยหุ้นในลําดับที่ 51 ถึง 100 แต่ละหุ้นดังกล่าวต้องมีมูลค่าตลาดเฉลี่ยแต่ละไตรมาสไม่ต่ํากว่า 10,000 ล้านบาทรวมติดต่อกัน 4 ไตรมาสล่าสุด ทั้งนี้ หลักเกณฑ์มูลค่าตลาดเฉลี่ยดังกล่าวไม่ใช้บังคับกับการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(1) (4) และ (5)(3) หุ้นที่ออกโดยบริษัทต่างประเทศ โดยหุ้นดังกล่าวต้องเป็นหลักทรัพย์จดทะเบียนในตลาดหลักทรัพย์ต่างประเทศที่มีมูลค่าตลาดเฉลี่ยแต่ละไตรมาสไม่ต่ํากว่า 10,000 ล้านบาทรวมติดต่อกัน4 ไตรมาสล่าสุด และตลาดหลักทรัพย์ต่างประเทศดังกล่าวจะต้องเป็นสมาชิกของ World Federation of Exchanges (WFE) ทั้งนี้ หลักเกณฑ์ดังกล่าวไม่ใช้บังคับกับการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(1) (4) และ (5)(4) หุ้นของบริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทยที่ไม่ได้เป็นหลักทรัพย์จดทะเบียนในตลาดหลักทรัพย์ เฉพาะกรณีที่เป็นการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(1) (4) และ (5)"ข้อ 3 ให้ยกเลิกความใน (1) ของข้อ 18 แห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 และให้ใช้ความต่อไปนี้แทน"(1) เป็นการออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21(1) (4) และ (5)"ข้อ 4 ให้เพิ่มความต่อไปนี้เป็นข้อ 19/1 และข้อ 19/2 แห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 "ข้อ 19/1 เมื่อสํานักงานได้รับคําขออนุญาต พร้อมทั้งเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานดําเนินการสอบทานข้อเท็จจริงตามขั้นตอนและวิธีการที่ระบุในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้ผู้ขออนุญาตชี้แจงข้อสังเกตนั้นภายในระยะเวลาที่กําหนดไว้ในหนังสือแจ้งข้อสังเกต โดยต้องดําเนินการดังกล่าวให้แล้วเสร็จภายใน 90 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชน ให้สํานักงานแจ้งผลการพิจารณาภายใน 30 วันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากบริษัทในกรณีที่บริษัทประสงค์จะขอผ่อนผันหลักเกณฑ์ตามประกาศนี้ ให้บริษัทยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานก่อนที่สํานักงานจะเริ่มการพิจารณาตามวรรคสอง ทั้งนี้ ตามขั้นตอนและวิธีการที่ระบุในคู่มือสําหรับประชาชน โดยสํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาอนุญาตตามวรรคสองข้อ 19/2 ในกรณีที่เป็นการเสนอขายเฉพาะหุ้นกู้ที่มีอนุพันธ์แฝงระยะสั้น ให้บริษัทที่ได้รับอนุญาตสามารถเสนอขายได้โดยไม่จํากัดมูลค่าและจํานวนครั้งที่เสนอขายภายในระยะเวลา 2 ปีนับแต่วันที่สํานักงานแจ้งผลการอนุญาต ทั้งนี้ ให้บริษัทดังกล่าวรายงานลักษณะของหุ้นกู้ที่มีอนุพันธ์แฝงระยะสั้นที่เสนอขายในแต่ละครั้งต่อสํานักงานตามวิธีการที่กําหนดโดยข้อ 14 ด้วยภายในระยะเวลาตามวรรคหนึ่ง หากปรากฏว่าบริษัทที่ได้รับอนุญาตไม่สามารถดํารงคุณสมบัติตามประกาศนี้ และประกาศคณะกรรมการกํากับตลาดทุนที่เกี่ยวกับการขออนุญาตและการอนุญาตให้เสนอขายหุ้นกู้ที่เป็นการกู้ยืมเงินโดยทั่วไป บริษัทดังกล่าวจะเสนอขายหุ้นกู้ที่มีอนุพันธ์แฝงระยะสั้นตามวรรคหนึ่งไม่ได้จนกว่าจะดําเนินการแก้ไขคุณสมบัตินั้นได้ก่อนสิ้นระยะเวลาตามวรรคหนึ่ง หากบริษัทเสนอขายหุ้นกู้ที่มีอนุพันธ์แฝงก่อนที่จะแก้ไขคุณสมบัติได้ ให้ถือว่าเป็นการเสนอขายหุ้นกู้ที่มีอนุพันธ์แฝงโดยไม่ได้รับอนุญาตตามประกาศนี้ ทั้งนี้ บริษัทที่ได้รับอนุญาตมีหน้าที่ต้องแจ้งการไม่สามารถดํารงคุณสมบัติต่อสํานักงานภายใน 7 วันนับแต่วันที่รู้หรือควรรู้ถึงกรณีนั้น"ข้อ 5 ให้ยกเลิกความในหมวด 3 การออกและเสนอขายหุ้นกู้ที่มีอนุพันธ์แฝงต่อบุคคลในวงจํากัด ข้อ 21 ถึงข้อ 30 แห่งประกาศคณะกรรมการกํากับตลาดทุน ที่ ทจ. 12/2559 เรื่อง การขออนุญาตและการอนุญาตให้ออกและเสนอขายหุ้นกู้ที่มีอนุพันธ์แฝง ลงวันที่ 4 พฤษภาคม พ.ศ. 2559 และให้ใช้ความต่อไปนี้แทน"หมวด 3การออกและเสนอขายหุ้นกู้ที่มีอนุพันธ์แฝงต่อบุคคลในวงจํากัด\_\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1ลักษณะการออกและเสนอขายต่อบุคคลในวงจํากัด และหลักเกณฑ์ทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 21 การออกและเสนอขายหุ้นกู้ที่มีอนุพันธ์แฝงในลักษณะใดลักษณะหนึ่งดังต่อไปนี้ ให้ถือเป็นการออกและเสนอขายต่อบุคคลในวงจํากัด(1) การออกและเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกิน 10 ราย ในรอบระยะเวลา 4 เดือนใด ๆ(2) เสนอขายต่อผู้ลงทุนสถาบัน (3) เสนอขายต่อผู้ลงทุนรายใหญ่ (4) การออกและเสนอขายต่อบุคคลที่เป็นเจ้าหนี้ของบริษัทอยู่แล้วก่อนการออกและเสนอขายหุ้นกู้เพื่อประโยชน์ในการปรับโครงสร้างหนี้(5) การออกและเสนอขายที่ได้รับผ่อนผันจากสํานักงาน โดยบริษัทที่จะได้รับอนุญาตต้องแสดงได้ว่า(ก) มีเหตุจําเป็นและสมควร(ข) การออกและการเสนอขายดังกล่าวจะไม่มีผลกระทบต่อผู้ลงทุนในวงกว้าง (ค) มีมาตรการให้ความคุ้มครองแก่ผู้ลงทุนอย่างเพียงพอแล้ว ข้อ 22 การพิจารณาลักษณะการเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 21 ให้เป็นไปตามหลักเกณฑ์ดังต่อไปนี้ (1) การเสนอขายต่อผู้ลงทุนโดยเฉพาะเจาะจงตามข้อ 21(1) หากเป็นกรณีที่ศูนย์รับฝากหลักทรัพย์ ผู้รับฝากทรัพย์สิน นายหน้าซื้อขายหลักทรัพย์ ผู้ค้าหลักทรัพย์ หรือบุคคลอื่นใด ถือครองพันธบัตรหรือหุ้นกู้แทนบุคคลอื่น ให้นับจํานวนผู้ลงทุนจากบุคคลที่เป็นเจ้าของที่แท้จริงของพันธบัตรหรือหุ้นกู้นั้น (2) การเสนอขายต่อผู้ลงทุนสถาบันตามข้อ 21(2) หรือการเสนอขายต่อผู้ลงทุนรายใหญ่ตามข้อ 21(3) ไม่รวมถึงการเสนอขายต่อผู้ลงทุนดังกล่าวที่ได้จดข้อจํากัดการโอนไว้ไม่เกิน 10 ราย ในรอบระยะเวลา 4 เดือนใด ๆ โดยให้ถือว่ากรณีดังกล่าวเป็นการเสนอขายต่อผู้ลงทุนโดยเฉพาะเจาะจงตามข้อ 21(1) (3) การเสนอขายต่อผู้ลงทุนรายใหญ่ตามข้อ 21(3) ให้หมายความรวมถึง การเสนอขายต่อผู้ลงทุนรายใหญ่ที่มีการเสนอขายต่อผู้ลงทุนสถาบันด้วย ส่วนที่ 2การออกและเสนอขายต่อบุคลลในวงจํากัด ที่ถือว่าได้รับอนุญาตเป็นการทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 23 บริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดที่มีลักษณะดังต่อไปนี้ หากได้ดําเนินการให้เป็นไปตามเงื่อนไขที่กําหนดในข้อ 24 ให้ถือว่าบริษัทได้รับอนุญาตจากสํานักงานแล้ว (1) เป็นการออกและเสนอขายต่อผู้ลงทุนสถาบันที่จัดตั้งขึ้นหรือรับรองโดยกฎหมายต่างประเทศ (2) เป็นการออกและเสนอขายต่อผู้ลงทุนสถาบันที่จัดตั้งขึ้นตามกฎหมายไทย เฉพาะกรณีบริษัทที่เป็นสถาบันการเงินที่ได้รับอนุญาต หรือจดทะเบียนเป็นผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 (3) เป็นการออกและเสนอขายต่อผู้ลงทุนโดยเฉพาะเจาะจงซึ่งมีจํานวนไม่เกิน 10 รายตามข้อ 21(1) (4) เป็นการออกและเสนอขายต่อบุคคลที่เป็นเจ้าหนี้ของบริษัทตามข้อ 21(4) (5) เป็นการออกและเสนอขายโดยได้รับผ่อนผันจากสํานักงานตามข้อ 21(5) ข้อ 24 ให้ถือว่าบริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 23 ได้รับอนุญาตจากสํานักงานเมื่อเป็นไปตามหลักเกณฑ์ดังต่อไปนี้ (1) บริษัทได้จดข้อจํากัดการโอนหุ้นกู้ที่มีอนุพันธ์แฝงที่จะเสนอขายกับสํานักงาน ซึ่งแสดงข้อความว่าผู้ออกหุ้นกู้ที่มีอนุพันธ์แฝงจะไม่รับจดทะเบียนการโอนหุ้นกู้ที่มีอนุพันธ์แฝงไม่ว่าทอดใด ๆ หากการโอนหุ้นกู้ที่มีอนุพันธ์แฝงดังกล่าวจะทําให้หุ้นกู้ที่มีอนุพันธ์แฝงที่เสนอขายในครั้งนั้นไม่สามารถคงลักษณะการเสนอขายต่อผู้ลงทุนตามลักษณะในข้อ 21 ได้ เว้นแต่เป็นการโอนทางมรดก ทั้งนี้ ให้ถือว่าสํานักงานรับจดข้อจํากัดการโอนดังกล่าวในวันที่สํานักงานได้รับการแสดงเจตนาจดข้อจํากัดการโอนที่มีข้อความนั้นแล้ว(2) บริษัทได้รายงานลักษณะของหุ้นกู้ที่มีอนุพันธ์แฝงที่จะเสนอขายต่อสํานักงานตามวิธีการที่กําหนดโดยข้อ 14(3) บริษัทได้รับมติโดยชัดแจ้งจากคณะกรรมการบริษัทให้ออกหุ้นกู้ที่มีอนุพันธ์แฝงได้ เว้นแต่กรณีที่เป็นการออกและเสนอขายโดยบริษัทมหาชนจํากัด บริษัทต้องได้รับมติให้ออกหุ้นกู้ที่มีอนุพันธ์แฝงที่เป็นไปตามกฎหมายว่าด้วยบริษัทมหาชนจํากัด ความในวรรคหนึ่งไม่ใช้บังคับกับกรณีที่บริษัทต้องออกหุ้นกู้ที่มีอนุพันธ์แฝงตามแผนฟื้นฟูกิจการตามกฎหมายว่าด้วยล้มละลายซึ่งศาลเห็นชอบด้วยแผนนั้นแล้ว (4) บริษัทไม่เคยเสนอขายหุ้นกู้ไม่ว่าประเภทใด ๆ ตั๋วเงิน หรือศุกูก ที่เป็นการฝ่าฝืนลักษณะการขายที่จํากัดเฉพาะผู้ลงทุนสถาบันหรือผู้ลงทุนรายใหญ่ ภายในระยะเวลา 2 ปีก่อนวันยื่นจดข้อจํากัดการโอน เว้นแต่ได้รับการผ่อนผันจากสํานักงาน โดยบริษัทแสดงได้ว่ามีเหตุจําเป็นและสมควร รวมทั้งมีมาตรการจัดการเกี่ยวกับการเสนอขายอย่างเหมาะสมแล้ว(5) ในกรณีที่เป็นการเสนอขายหุ้นกู้ที่มีอนุพันธ์แฝงซึ่งมีลักษณะเป็นหุ้นกู้มีประกันหรือที่จัดให้มีผู้แทนผู้ถือหุ้นกู้ บริษัทได้เสนอร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้มาพร้อมกับการจดข้อจํากัดการโอน(6) ในกรณีที่เป็นการเสนอขายหุ้นกู้ที่มีอนุพันธ์แฝงที่ต้องมีการตรวจสอบการใช้หุ้นอ้างอิง บริษัทได้รับแจ้งยืนยันให้ใช้หุ้นเป็นปัจจัยอ้างอิงจากสํานักงานแล้วส่วนที่ 3การเสนอขายในวงจํากัดที่ต้องยื่นคําขออนุญาต\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 25 บริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดที่มีลักษณะดังต่อไปนี้ ให้ยื่นคําขออนุญาตต่อสํานักงาน (1) เป็นการออกและเสนอขายต่อผู้ลงทุนสถาบันที่จัดตั้งขึ้นตามกฎหมายไทยที่ไม่เป็นไปตามหลักเกณฑ์ในข้อ 23(2) (2) เป็นการออกและเสนอขายต่อผู้ลงทุนรายใหญ่ข้อ 26 บริษัทที่ขออนุญาตตามข้อ 25(1) จะได้รับอนุญาตให้ออกและเสนอขายหุ้นกู้ที่มีอนุพันธ์แฝง เมื่อเป็นไปตามหลักเกณฑ์ในข้อ 19(1) และ (2) และข้อ 24 โดยอนุโลมข้อ 27 บริษัทที่ขออนุญาตตามข้อ 25(2) จะได้รับอนุญาตให้ออกและเสนอขายหุ้นกู้ที่มีอนุพันธ์แฝง เมื่อเป็นไปตามหลักเกณฑ์ดังต่อไปนี้ (1) งบการเงินของบริษัทและงบการเงินรวมประจํางวดการบัญชีปีล่าสุด และงบการเงินไตรมาสสุดท้ายก่อนยื่นคําขอต้องเป็นไปตามหลักเกณฑ์ดังนี้ (ก) จัดทําขึ้นตามมาตรฐานรายงานทางการเงินและเป็นไปตามหลักเกณฑ์อื่นที่เกี่ยวข้องกับการจัดทํางบการเงินตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์(ข) รายงานการสอบบัญชีของผู้สอบบัญชี ต้องไม่มีความหมายในลักษณะดังนี้1. ไม่แสดงความเห็นต่องบการเงินของบริษัทและงบการเงินรวม หรือแสดงความเห็นว่างบการเงินไม่ถูกต้อง2. แสดงความเห็นอย่างมีเงื่อนไขในรายการบัญชีที่เป็นสาระสําคัญว่าไม่เป็นไปตามมาตรฐานการรายงานทางการเงิน 3. แสดงความเห็นว่าถูกจํากัดขอบเขตการตรวจสอบโดยการกระทําหรือไม่กระทําของบริษัท หรือกรรมการหรือผู้บริหารของบริษัทในกรณีบริษัทที่ขออนุญาตเป็นธนาคารพาณิชย์ต่างประเทศ งบการเงินตามวรรคหนึ่ง (1) ให้หมายถึง งบการเงินของสาขาธนาคารพาณิชย์ต่างประเทศในไทย(2) ไม่อยู่ระหว่างการดําเนินการในเรื่องใดเรื่องหนึ่งดังนี้ เว้นแต่ได้รับการผ่อนผันจากสํานักงาน(ก) ค้างการนําส่งงบการเงินหรือรายงานที่มีหน้าที่ต้องจัดทําตามมาตรา 56 (ข) ค้างส่งรายงานที่มีหน้าที่ต้องจัดทําและจัดส่งต่อสํานักงานตามมาตรา 57 หรือค้างส่งรายงานในลักษณะเดียวกันต่อตลาดหลักทรัพย์(ค) ปรับปรุงแก้ไขงบการเงิน หรือรายงานที่มีหน้าที่ต้องจัดทําตามมาตรา 56 หรือมาตรา 57 ตามที่สํานักงานแจ้งให้ดําเนินการปรับปรุงแก้ไข หรือปรับปรุงแก้ไขในลักษณะเดียวกันตามที่ตลาดหลักทรัพย์แจ้งให้ดําเนินการ(ง) ปฏิบัติตามคําสั่งของสํานักงานหรือตลาดหลักทรัพย์ตามมาตรา 58 หรือตามมาตรา 199 ประกอบมาตรา 58 แล้วแต่กรณี (3) มีกรรมการและผู้บริหารที่มีรายชื่ออยู่ในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ตามประกาศคณะกรรมการกํากับตลาดทุนว่าด้วยหลักเกณฑ์การแสดงชื่อบุคคลในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ในกรณีที่บริษัทเป็นธนาคารพาณิชย์ต่างประเทศ การพิจารณาตามวรรคหนึ่ง ให้พิจารณาเฉพาะกรรมการหรือผู้บริหารที่ดํารงตําแหน่งในสาขาในประเทศไทย(4) มีผู้มีอํานาจควบคุมที่ไม่มีลักษณะขาดความน่าไว้วางใจตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท โดยอนุโลม(5) แบบแสดงรายการข้อมูลมีการเปิดเผยข้อมูลอย่างครบถ้วน (6) เป็นไปตามหลักเกณฑ์ในข้อ 19(1) และ (2) และข้อ 24 โดยอนุโลม(7) ไม่มีลักษณะตามข้อ 28 เว้นแต่ในกรณีที่ผู้ขออนุญาตเป็นบริษัทจดทะเบียน ผู้ขออนุญาตต้องไม่มีลักษณะเฉพาะตามที่กําหนดในข้อ 28(1) (ก)ข้อ 28 บริษัทที่ขออนุญาตเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 25(2) ต้องไม่มีลักษณะดังต่อไปนี้ เว้นแต่เป็นไปตามเงื่อนไขที่กําหนดในข้อ 29(1) ภายในระยะเวลา 5 ปีก่อนวันยื่นคําขออนุญาตเสนอขายหุ้นกู้ที่มีอนุพันธ์แฝง บริษัทต้องไม่มีลักษณะดังนี้ (ก) เคยมีประวัติฝ่าฝืนหลักเกณฑ์หรือเงื่อนไขเกี่ยวกับการเสนอขายหลักทรัพย์ในเรื่องที่มีนัยสําคัญ(ข) เคยถูกสํานักงานปฏิเสธคําขออนุญาตเสนอขายหุ้นที่ออกใหม่ เนื่องจากมีเหตุที่มีนัยสําคัญอันควรสงสัยเกี่ยวกับกลไกการบริหารจัดการในลักษณะดังนี้1. อาจไม่สามารถปฏิบัติต่อผู้ถือหุ้นได้อย่างเป็นธรรมโดยอาจมีการเอื้อประโยชน์ให้แก่ผู้ถือหุ้นกลุ่มใดกลุ่มหนึ่งซึ่งจะทําให้ได้เปรียบผู้ถือหุ้นรายอื่นหรือได้ประโยชน์มากกว่าผู้ถือหุ้นรายอื่นโดยไม่สมควร2. อาจไม่สามารถรักษาสิทธิของผู้ถือหุ้นได้โดยทําให้บุคคลใดบุคคลหนึ่ง ได้รับประโยชน์ทางการเงินนอกเหนือจากที่พึงได้ตามปกติ หรือโดยทําให้บริษัทเสียประโยชน์ที่พึงได้รับ(ค) เคยถูกสํานักงานปฏิเสธคําขออนุญาตเสนอขายหลักทรัพย์ที่ออกใหม่เนื่องจากมีเหตุที่ทําให้สงสัยเกี่ยวกับการเปิดเผยข้อมูลต่อประชาชนที่ไม่ครบถ้วน ไม่เพียงพอต่อการตัดสินใจลงทุน หรือทําให้ผู้ลงทุนสําคัญผิด ซึ่งมีลักษณะเป็นการปกปิดหรืออําพราง หรือสร้างข้อมูลที่อาจไม่มีอยู่จริงในรายการหรือการดําเนินการที่มีนัยสําคัญ(ง) เคยถอนคําขออนุญาตเสนอขายหลักทรัพย์ที่ออกใหม่โดยไม่มีการชี้แจงเหตุสงสัยตาม (ข) หรือ (ค) ต่อสํานักงาน หรือโดยมีการชี้แจงแต่ไม่ได้แสดงข้อเท็จจริงหรือเหตุผลอย่างสมเหตุสมผลที่จะหักล้างข้อสงสัยตาม (ข) หรือ (ค) นั้น (2) ภายในระยะเวลา 10 ปีก่อนวันยื่นคําขออนุญาตเสนอขายตราสารหนี้ ผู้ขออนุญาตเคยต้องคําพิพากษาถึงที่สุดให้ลงโทษในความผิดเกี่ยวกับทรัพย์เฉพาะในมูลเหตุเนื่องจากการดําเนินการที่มีลักษณะหลอกลวง ฉ้อโกง หรือทุจริต อันเป็นเหตุที่ทําให้เกิดความเสียหายในวงกว้าง ทั้งนี้ ไม่ว่าตามกฎหมายไทยหรือกฎหมายต่างประเทศ(3) อยู่ระหว่างถูกกล่าวโทษหรือถูกดําเนินคดีในความผิดเกี่ยวกับทรัพย์โดยหน่วยงานที่เกี่ยวข้อง เฉพาะในมูลเหตุเนื่องจากการดําเนินการที่มีลักษณะหลอกลวง ฉ้อโกง หรือทุจริตอันเป็นเหตุที่ทําให้เกิดความเสียหายในวงกว้าง ทั้งนี้ ไม่ว่าตามกฎหมายไทยหรือกฎหมายต่างประเทศ (4) เป็นบุคคลที่มีเหตุอันควรสงสัยว่าเป็นการจัดรูปแบบเพื่อให้บุคคลที่มีลักษณะตาม (1) (2) หรือ (3) หลีกเลี่ยงมิให้สํานักงานใช้หลักเกณฑ์การพิจารณาตาม (1) (2) หรือ (3) กับบุคคลที่มีลักษณะดังกล่าวนั้นข้อ 29 ไม่ให้นําความในข้อ 28(1) และ (2) แล้วแต่กรณี มาใช้บังคับกับบริษัทซึ่งได้แก้ไขเปลี่ยนแปลงเหตุ ระบบงาน ระบบการบริหารจัดการ และการควบคุมการดําเนินงานที่ทําให้บริษัทมีลักษณะตามข้อ 28(1) หรือ (2) แล้วข้อ 29/1 ให้บริษัทที่ประสงค์จะออกและเสนอขายหุ้นกู้ที่มีอนุพันธ์แฝงต่อบุคคลในวงจํากัดตามข้อ 25 ยื่นคําขออนุญาต พร้อมทั้งแบบแสดงรายการข้อมูลการเสนอขายหุ้นกู้ และจดข้อจํากัดการโอนกับสํานักงาน และเมื่อสํานักงานได้รับคําขออนุญาต พร้อมทั้งเอกสารหลักฐานประกอบคําขออนุญาตที่ถูกต้องครบถ้วนตามคู่มือสําหรับประชาชนแล้ว ให้บริษัทดังกล่าวชําระค่าธรรมเนียมคําขออนุญาตต่อสํานักงานโดยอัตราค่าธรรมเนียมให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์เมื่อสํานักงานได้รับคําขออนุญาต พร้อมทั้งเอกสารหลักฐานที่ถูกต้องครบถ้วนตามคู่มือสําหรับประชาชนแล้ว ให้สํานักงานดําเนินการสอบทานข้อเท็จจริงตามขั้นตอนและวิธีการที่ระบในคู่มือสําหรับประชาชนและแจ้งประเด็นข้อสังเกตที่ได้จากการสอบทานข้อเท็จจริงเพื่อให้บริษัทที่ขออนุญาตชี้แจงข้อสังเกตนั้นภายในระยะเวลาที่กําหนดไว้ในหนังสือแจ้งข้อสังเกต โดยต้องดําเนินการดังกล่าวให้แล้วเสร็จภายใน 45 วันนับแต่วันที่สํานักงานได้รับเอกสารหลักฐานที่ถูกต้องครบถ้วนตามคู่มือสําหรับประชาชน ให้สํานักงานแจ้งผลการพิจารณาคําขออนุญาตภายใน 30 วันนับแต่วันที่สํานักงานได้รับคําชี้แจงต่อข้อสังเกตจากการสอบทานข้อเท็จจริงจากบริษัทที่ขออนุญาตในกรณีที่บริษัทที่ขออนุญาตประสงค์จะขอผ่อนผันหลักเกณฑ์ตามประกาศนี้ ให้บริษัทที่ขออนุญาตยื่นคําขอผ่อนผัน พร้อมทั้งเอกสารหลักฐานประกอบคําขอผ่อนผันต่อสํานักงานก่อนที่สํานักงานจะเริ่มการพิจารณาตามวรรคสาม ทั้งนี้ ตามขั้นตอนและวิธีการที่ระบุในคู่มือสําหรับประชาชน โดยสํานักงานจะพิจารณาคําขอผ่อนผันให้แล้วเสร็จภายในระยะเวลาเดียวกันกับการพิจารณาคําขออนุญาตตามวรรคสามข้อ 29/2 บริษัทที่ได้รับอนุญาตจากสํานักงานให้เสนอขายหุ้นกู้ที่มีอนุพันธ์แฝงตามข้อ 29/1 สามารถเสนอขายหุ้นกู้ดังกล่าวได้ตามเงื่อนไขดังต่อไปนี้ (1) เสนอขายได้โดยไม่จํากัดมูลค่าและจํานวนครั้งที่เสนอขายภายใน 1 ปีนับแต่วันที่ได้รับแจ้งผลการพิจารณาอนุญาต ในกรณีดังนี้(ก) การเสนอขายหุ้นกู้ที่มีอนุพันธ์แฝงระยะสั้น(ข) การเสนอขายหุ้นกู้ที่มีอนุพันธ์แฝงต่อผู้ลงทุนรายใหญ่เฉพาะกรณีบริษัทที่เป็นสถาบันการเงินที่ได้รับอนุญาตหรือจดทะเบียนเป็นผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 (2) เสนอขายในแต่ละครั้งให้แล้วเสร็จภายใน 1 ปีนับแต่วันที่ได้รับแจ้งผลการพิจารณาอนุญาต ในกรณีที่เป็นการเสนอขายหุ้นกู้ที่มีอนุพันธ์แฝงลักษณะอื่นนอกจาก (1) ส่วนที่ 4เงื่อนไขที่ต้องปฏิบัติภายหลังได้รับอนุญาต\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 30 ให้บริษัทที่ได้รับอนุญาตตามข้อ 29/1 ดําเนินการดังต่อไปนี้(1) ในกรณีที่แสดงว่ามีลักษณะเป็นไปตามข้อ 19(1) (ข) 2. ให้บริษัทที่ได้รับอนุญาตดังกล่าวดําเนินการตามข้อ 20 โดยอนุโลม(2) ในกรณีที่เป็นการเสนอขายหุ้นกู้ที่มีอนุพันธ์แฝงต่อผู้ลงทุนรายใหญ่ บริษัทต้องปฏิบัติให้เป็นไปตามประกาศคณะกรรมการกํากับตลาดทุนว่าด้วยการจําหน่ายตราสารหนี้และใบสําคัญแสดงสิทธิอนุพันธ์ที่ออกใหม่ของบริษัทที่ออกหลักทรัพย์ โดยอนุโลม" ข้อ 6 ประกาศนี้ให้ใช้บังคับตั้งแต่วันที่ 1 เมษายน พ.ศ. 2562 เป็นต้นไป ประกาศ ณ วันที่ 5 ตุลาคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน